Ο λεβιές των ταχυτήτων συνήθως βρίσκεται ανάμεσα στον οδηγό και τον συνοδηγό, στην προέκταση του ταμπλό του αυτοκινήτου, είτε πρόκειται για αυτόματο, είτε για μηχανικό (χειροκίνητο) σασμάν. Η φούσκα, είναι το κάλυμμα το οποίο περιβάλλει τον λεβιέ ταχυτήτων και τον σφραγίζει στη κονσόλα.  Ο σκοπός της είναι αρχικά αισθητικός, αφού κρύβει τον μοχλό, με το κάλυμμα που προστατεύει το κιβώτιο ταχυτήτων. Ακόμα, έχει και λειτουργικό χαρακτήρα, καθώς συγκρατεί την σκόνη και άλλα μικρά σωματίδια που μπορεί να εισχωρήσουν στην εσοχή του λεβιέ και στο κιβώτιο ταχυτήτων. Το όνομα «φούσκα», προέρχεται από το σχήμα της και η ίδια αποτελείται από δέρμα ή πλαστικό ραμμένο περιφερειακά. Σε ορισμένα αυτοκίνητα μπορεί να υπάρχει φυσούνα στη θέση της φούσκας.